Oxxxymiron

**Oxxxymiron** (; сапраўднае імя **Міро́н Я́навіч Фё́дараў**; нар. , ) — рускамоўны рэп- і грайм-выканаўца, які пражывае ў Вялікабрытаніі. Адзін з заснавальнікаў і былы ўдзельнік лэйбла Vagabund. Таксама супрацоўнічаў з лэйблам Optik Russia, зараз з Booking Machine. Станам на 2016 год выпусціў два студыйныя альбомы  (2011) і  (2015), акрамя гэтага, з’яўляецца аўтарам двух мікстэйпаў і некалькіх сінглаў. Таксама Oxxxymiron вядомы ўдзелам у  на пляцоўцы Versus Battle.

## Біяграфія і творчасць 
### Раннія гады (1985—2008) 
Мірон Фёдараў нарадзіўся 31 студзеня 1985 года ў Ленінградзе ў яўрэйскай сям’і фізіка-тэарэтыка і бібліятэкара. Калі Мірону было 9 гадоў, сям’я эмігравала ў Германію, у . У Германіі Мірон упершыню даведаўся пра рэп. Там ён вучыўся ў школе Марыі Вехтлер (), але да 9-га класа ўсё яшчэ лічыўся ў журнале сваёй былой школы № 185 і працягваў дасылаць сачыненні па літаратуры. У будучага рэпера былі напружаныя адносіны з нямецкімі аднакласнікамі. Каб вывесці агрэсію, у  ён пачаў рабіць першыя спробы чытаць рэп на нямецкай мове, узяўшы сабе псеўданім Миф. На тэму ўзаемаадносін з класам Мірон пазней выпусціў адну з самых папулярных песень свайго рэпертуару «Последний звонок». Жадаючы стаць музыкантам, але не маючы пры гэтым вакальных даных, ён вырашыў працягнуць сваё захапленне. Праз некаторы час Мірон пачаў чытаць рэп на рускай, будучы ўпэўненым у тым, што ён першы рускамоўны рэпер.

Пасля адной з паездак на радзіму ў 14 гадоў упэўненасць Мірона ў тым, што ён родапачынальнік рэпу на рускай мове, знікла. Ва ўзросце 15 гадоў ён з сям’ёй перасяліўся ў Вялікабрытанію, у  і тут, больш не маючы праблем з аднакласнікамі, узмоцнена ўзяўся за вучобу. Неўзабаве англійская настаўніца гісторыі — выпускніца Оксфардскага ўніверсітэта — прапанавала яму паспрабаваць паступіць у Оксфард пасля заканчэння школы. У 2004 годзе, падаўшы дакументы і прайшоўшы сумоўе, Мірон паступіў ва ўніверсітэт на факультэт філалогіі.

У 2006 годзе атрымаў дыягназ «маніякальна-дэпрэсіўны псіхоз» і быў выключаны з гэтай прычыны з ВНУ, але паступіў паўторна. Новы круг зносін, які складаўся з рускамоўных эмігрантаў, падштурхнуў Мірона вярнуцца да хіп-хопу. Ён стаў займацца музыкай пад псеўданімам «Oxxxymiron», які з’явіўся як спалучэнне імя з літаратурным тэрмінам «аксюмаран» () і патроенай «X», адсылае да вялікай колькасці лаяльнай лексікі ў песнях.

У 2009 годзе Мірон узяў удзел у 14-м незалежным батле Hip-Hop.ru, дзе дайшоў да паўфіналу. У канцы года партал правёў грамадскае галасаванне «Hip-Hop.ru Awards 2009», дзе Oxxxymiron стаў пераможцам у намінацыях «Найлепшы МС батла», «Прарыў батла», «Найлепшы спарынг батла», «Найлепшы трэк батла», а таксама стаў пераможцам у намінацыі «Адкрыццё 2009 года» і прызёрам у намінацыі «Найлепшы хіп-хоп-выканаўца 2009 года».

У гэты час яго заўважыў  — нямецкі лэйбл рускамоўных імігрантаў. Абодва альбомы выйшлі ў адзін дзень 15 верасня 2011 года, і Vagabund адправіліся ў сумесны тур па краінах СНД. 30 кастрычніка дае апошні канцэрт у складзе каманды Vagabund, пры ўдзеле Крипл’а. 1 лістапада 2011 года Oxxxymiron заявіў пра свой сыход з Vagabund, пасля чаго 6 лістапада даў бясплатны сольны а капэла-канцэрт у Маскве, чым завяршыў свой тур, і адправіўся ў Лондан.

### miXXXtape (2012) 
12 сакавіка 2012 года адбыўся інтэрнэт-рэліз miXXXtape I, які змяшчае найбольш удалыя куплеты з песень, запісаных у перыяд з 2008 па 2011 гады.

Праз год, 18 кастрычніка, адбыўся рэліз «miXXXtape II: Долгий путь домой». Другі  змяшчае запісаныя ў 2012—2013 гадах песні, у прамежках паміж якімі дададзеныя заміксаваныя ўрыўкі з выступу Мірона на рэп-батле , дзе яго апанентам быў Крипл. Супрацьстаянне Oxxxymiron’а і Крип-а-Крип’а, якое скончылася перамогай Мірона, стала трэцім выпускам Versus Battle, пазней стала першым відэа на афіцыйным канале Versus на YouTube, колькасць праглядаў якога перавысіла 1 млн, 2 млн, а затым і 3 млн.

11 красавіка 2014 года адбыўся батл супраць Дуні, больш вядомага як Аляксандр Пархоменка. Сам батл праходзіў у Маскве, на адкрытым мерапрыемстве Main Event. Перамогу атрымаў Oxxxymiron.

8 жніўня Мірон заявіў, што пераносіць выхад свайго другога студыйнага альбома на нявызначаны тэрмін, хоць раней рэліз быў запланаваны на 14 жніўня 2014 года.

### «Горгород» (2015) 
12 красавіка 2015 года стартаваў 3 сезон Versus Battle. Першым выпускам стаў баттл Oxxxymiron vs. , у якім упэўненую перамогу атрымаў Oxxxymiron, усе суддзі аддалі голас за Мірона. Сам батл за суткі набраў 1 мільён праглядаў у YouTube, што стала рэкордам па праглядам батлаў. Гэтым Oxxxymiron прыцягнуў увагу арганізатараў канадскага батла  і аднаго з найлепшых батл-эмсі ў свеце — Dizaster’а.

25 жніўня 2015 года адбылася прэм’ера кліпа на песню , напісаную спецыяльна для аднайменнага серыяла. 21 верасня адбылася прэм’ера кліпа на песню «Город под подошвой», якая да гэтага выконвалася толькі на канцэртах.

13 лістапада 2015 новы альбом, які атрымаў назву «Горгород», быў выкладзены на афіцыйнай старонцы Вконтакте Мірона для свабоднай запампоўкі.

### Наш час 
У 2015 годзе быў выпушчаны серыял , створаны разам са сцэнарыстам Міхаілам Ідавым на глебе прыгод Мірона ў Лондане.

9 снежня 2015 года першы раз з’явіўся на тэлебачанні. Гэта была праграма «Вечерний Ургант» на Першым канале Расіі. Мірон даў інтэрв’ю Івану Урганту і выканаў цэнзурную версію песні «Где нас нет».

19 чэрвеня 2016 года Oxxxymiron выступіў на Versus Battle. Яго сапернікам быў , батл скончыўся перамогай Мірона.

## Скандалы і інцыдэнты 
### Канфлікт з гуртам «Каста» 
Падчас тура «Октябрьские события» 2010 года з’явіўся слоган «На х*й „Касту“!», які пазней стаў увасабляць Vagabund. Асноўная версія з’яўлення дадзенага лозунгу наступная: падчас выступу Schokk’а і Oxxxymiron у адным з клубаў Украіны ў суседнім клубе горада адбываўся выступ . Украінскі манапаліст-арганізатар рускіх рэп-канцэртаў «Нота» спрабаваў перашкодзіць выступу Schokk’а і Oxxxymiron з-за страху таго, што апошнія адвядуць частку аўдыторыі з канцэртаў «Касты». Як раз пасля гэтага Schokk і Oxxxymiron на ўсіх сваіх сумесных канцэртах і нават у трэках скандавалі вышэйпададзены слоган. Гэта хутка падхапілі і іх фанаты. 21 ліпеня 2012 года, ужо пасля сыходу з Vagabund, Oxxxymiron прыняў удзел у музычным фестывалі . Адначасова з ім на «Пикник’у» удзельнічаў рэпер  з гурту «Каста». Як распавядае ўдзельнік «Касты» , Мірон папрасіў прабачэння перад гуртам за выказванні ў іх бок і паціснуў усім рукі.

### Канфлікт з Ромай Жыганам 
20 кастрычніка 2011 года, скарыстаўшыся выпадкам знаходжання Vagabund у Маскве падчас тура па краінах СНД, у іх здымную кватэру ўварваўся рэпер Раман Чумакоў, больш вядомы як Рома Жыган, у суправаджэнні дзесяці чалавек. Мэта візіту — высвятленне прычын неаднаразовых выпадаў Schokk’а ў бок Жыгана ў трэках. Раман, пагражаючы зброяй (паводле слоў Хінтэра), прымусіў апанента прасіць прабачэння на каленях, пры гэтым некалькі разоў ударыў яго па твары. Неўзабаве пасля інцыдэнту Schokk у адзіночку пакінуў краіну і зрабіў некалькі відэазваротаў, на што Мірон адказаў ролікам, у якім патлумачыў свой пункт гледжання аб інцыдэнце і абвясціў аб сваім намеры пакінуць Vagabund і разарваць усе сувязі з Schokk’ам.

Пасля таго, што адбылося, Мірон застаўся ў добрых адносінах з Ромай Жыганам і нават зняўся ў яго фільме.

### Rap.ru 
20 кастрычніка 2011 года, у разгар тура Vagabund па СНД, Schokk і Oxxxymiron былі запрошаныя на перадачу What’s Up, якая выходзіла на тэлеканале Rap.ru. Размовы як такой не адбылося, а адносіны паміж Rap.ru і ўдзельнікамі Vagabund засталіся нацягнутымі.

У сакавіку 2012 года Oxxxymiron быў запрошаны на музычную цырымонію Stadium RUMA (Russian Urban Music Awards), арганізаваную парталам Rap.ru, з якім Мірон да гэтага меў напружаныя адносіны. Падчас выступу на сцэну выйшаў двайнік у масцы, у той час як сам выканаўца застаўся за кулісамі. Пакуль двайнік жэстыкуляваў пад фанаграму на сцэне, Мірон напісаў у сваім твітэры: «Сяджу, перачытваю „Двайніка“ Дастаеўскага…».

### Канфлікт з Птаха’й 
У студзені 2015 года адзін з удзельнікаў групы «Centr»  даў інтэрв’ю выданню Чита.ру, у якім бесстаронне выказаўся пра творчасць Мірона і яго слухачоў:

«На дадзены момант я магу сказаць, што мне сорамна за рускі рэп. Цяпер стала вельмі шмат незразумелых рэпераў — яны рыфмуюць добра, у іх тэхніка ёсць, але рэпу ў іх няма. Яны не прадстаўнікі хіп-хоп-культуры, яны мэйнстрымшчыкі, якія робяць на гэтым бабкі. Для іх гэта бізнес і не больш за тое. Яны ніколі не былі ў гэтай культуры, не варыліся ў гэтым, расійскім. Нейкія там прыезджыя, блін, рэперы з Еўропы, якія раней рускі рэп прыніжалі, а цяпер яны рэп чытаюць на рускай, тыпу Oxxxymiron. І людзі іх слухаюць. Я бачыў іх слухачоў, не дай бог, каб у мяне такія былі».

У красавіку Oxxxymiron згадаў Птаху у трэку «Дэжавю». У адказ удзельнік групы «» прыгразіў растлумачыць Мірону «каго ў куплетах чапаць не трэба».

### Канфлікт з ЛСП 
Летам 2015-га падпісаны за год да гэтага на Booking Machine пры ўдзеле Oxxxymiron ЛСП прыпыніў супрацоўніцтва з канцертным агенцтвам. Ён паясніў гэта тым, што, паводле яго думкі, пасля падпісання та невялікая колькасць канцэртаў, якая была раней, яшчэ зменшылася. 1 красавіка 2016 года выходзіць песня Porchy «Imperial», якую першапачаткова планавалася ўнесці ў трэкліст яго мікстэйпа *King Midas* і ў якой Алег расказвае, што думае пра сваё былое агенцтва.

Песня, першапачаткова дуэт ЛСП і Porchy, абрываецца звяртаннем Porchy і рэзкім уступам госця Oxxxymiron, які выдае дыс у адказ. «Цэлая драма, сутыкненне двух герояў пакалення», — так ахарактарызаваў песню The Flow.

Як сцвярджае Мірон у відэазвяртанні, якое было запісана пасля песні, ён дапамагаў Алегу і Роме Англічаніну, умовіў Ілью Мамая падпісаць іх на Booking Machine і дараваў ім іх выхадкі. Калі тыя сышлі з канцэртнага агенцтва, у асабістай гутарцы з Алегам пасля здымак кліпа «Безумие» Мірон папрасіў не афішаваць аб гэтай падзеі, але праз нейкі час яны з Ромай Англічанінам, крануўшы гэтую тэму ў інтэрв’ю Rap.ru, асвятлілі яе з прыкметным грэбаваннем да свайго былога агенцтва.
* Лаўрэат прэміі ў намінацыі «Зорка андэграўнда года».
* Пераможца хіт-параду Rap.ru «Альбомы года — руская версія 2011» разам з рэп-праектам .
* Пераможца ў грамадскіх галасаваннях Hip-hop.ru Awards:
** Hip-Hop.ru Awards 2009 у намінацыях: «Адкрыццё года», «Найлепшы трэк дэма-музыкі», «Найлепшы МС 14-га незалежнага батла», «Прарыў батла», «Найлепшы трэк батла», «Найлепшы спарынг батла» (vs. rAp);
** Hip-Hop.ru Awards 2011 у намінацыях: «Найлепшы альбом», «Найлепшы трэк дэма-музыкі»;
** Hip-Hop.ru Awards 2012 у намінацыях: «Найлепшае відэа», «Выканаўца года», «Падзея года», «Найлепшы mixtape»;
** Hip-Hop.ru Awards 2013 у намінацыях: «Найлепшае відэа», «Выканаўца года», «Найлепшы mixtape».
* Пераможца ў грамадскіх галасаваннях партала The Flow:
** Найлепшы айчынны альбом, найлепшы рускамоўны трэк, найлепшы рускамоўны артыст

## Канцэртныя туры 
* 2009 — *без назвы (пры ўдз. Schokk)*
* 2010 — «Октябрьские события» (пры ўдз. Schokk)
* 2011 — «Vagabund Tour» (пры ўдз. Schokk)
* 2012 — *без назвы*
* 2013 — «Неваляшка VS Мордор Tour» (вясна)
* 2013 — «Долгий путь домой» (восень)
* 2014 — «арХХХеология Tour»
* 2015 — «Город под подошвой Tour»
* 2016 — «Takeover Tour»
* 2016 — «Back to Europe»
* 2016 — «Takeover Tour 2»

## Заўвагі 
## Крыніцы 
## Спасылкі 
* 
* Oxxxymiron: «Год провёл, глядя из окна на перекрёсток»  Интервью с Андреем Михеевым.

Катэгорыя:Музыканты Вялікабрытаніі
Катэгорыя:Музыканты Расіі
Катэгорыя:Выпускнікі Оксфардскага ўніверсітэта
Катэгорыя:Артыстычныя псеўданімы
Катэгорыя:Рэперы Расіі